16 Mu mwaka wa 36 wa bulopwe bwa Asa, Baasha+ mulopwe wa Isalela wakanda kulwa na Yuda, washilula kūbaka* Lama+ mwanda wa kukankaja muntu ense kutamba nansha kutwela kudi* Asa mulopwe wa Yuda.+2 Ponkapo Asa watambija ndalama ne olo mu bibīko bya byabulēme bya njibo ya Yehova+ ne njibo* ya mulopwe watumina’byo Bene-Hadada mulopwe wa Shidea,+ wadi ushikata mu Damakasa, kanena’mba:3 “Kudi kwiivwanika* pa bukata bwa ami ne abe ne pa bukata bwa tata ne shobe. Nakutumina ndalama ne olo. Iya, tyiba kwiivwanika* kowiivwanikile na Baasha mulopwe wa Isalela mwanda wa antaluke.”4 Bene-Hadada waivwana Mulopwe Asa, watuma bakata bandi ba bibumbo bya mavita bakatambe bibundi bya Isalela bulwi, nabo baonakanya Iyona,+ Dani,+ Abele-Maime, ne bifuko byonso bya bibīko bya mu bibundi bya Nafatale.+5 Baasha pa kwivwana’o, ponka na ponka waleka kūbaka* Lama, waleka mwingilo wandi waadi wingila’ko.6 Ebiya Mulopwe Asa wasela Yuda ense, nabo basela mabwe ne mityi ya mu Lama+ byadi byūbaka nabyo Baasha,+ nandi waubaka* nabyo Ngeba+ ne Mizipa.+7 Mu kine kitatyi’kya Hanani+ mumoni waiya kudi Asa mulopwe wa Yuda kamunena’mba: “Byowakulupile* mudi mulopwe wa Shidea ino kwakulupilepo* mudi Yehova Leza obe, kibumbo kya divita kya mulopwe wa Shidea kibapande mu kuboko kobe.+8 Mwene bene Efiopya ne bene Libya badi kibumbo kikatampe mpata kya divita kyadi na makalo mavule ne bakandanga pa tubalwe bavule? Ino byowekulupīle Yehova, wakupele’bo mu kuboko kobe.+9 Mwanda meso a Yehova anangakananga koku ne koku pa ntanda+ yonso mwanda wa kulombola bukomo* bwandi pangala pa boba badi na mutyima mubwane* kwadi.+ Ubalonga bya bulembakane mu uno mwanda; tamba pano kukekala mavita a kukulwa.”+10 Ino Asa wafītyilwa mumoni wamwela mu kifungo* mwanda wamukalabedile pa uno mwanda. Asa washilula kususula bantu bakwabo mu kitatyi kimo kyonka.11 Inoko mānga ya Asa, tamba ku ngalwilo kutūla ne ku mfulo, i milembwe mu Mukanda wa Balopwe ba Yuda ne ba Isalela.+12 Mu mwaka wa 39 wa bulopwe bwandi, Asa wakwatwa na misongo mu maulu enka ne byaabelele bininge; nansha ke paadi ubela pene, kaalamukīlepo kudi Yehova, ino i ku bañanga.13 Kupwa Asa walādikwa mwanda wa kukōkolokwa na bakulutuba bandi;+ wafwa mu mwaka wa 41 wa bulopwe bwandi.14 Ebiya bamujīka mu kibundu kya nkuo kyawekolēle mu Kibundi kya Davida,+ bamulādika pa kitanda padi payule māni a balasome ne bisombelwa bya miswelo palapala bityange mu māni a kwishinga+ malonge mu muswelo wa pa bula. Kupwa bamwakijija mudilo mukatampe mpata wa madilo.*
bem_Latn